پربند ۔۔ سمل بلوچ
تی جتائی کُش اِیت بے سمائی کُش اِیت
اِشک کہ وھدے بہ کنتیں تبائی کُش اِیت
یات کہ کاینت تی پاساں یار نیم شپی
بے کراریں دل ءَ نئیت کرارے کدی
بے وپایاں گُش ئے بے وپائی کُش اِیت
اِشک کہ وھدے بہ کنتیں تبائی کُش اِیت
دار ءِ پیم ءَ پُرش آں آپ ءِ پیم ءَ جُش آں
وابوں چماں نئیت ھاتر ءَ تی چُش آں
تئی مُھبت من ءَ چیرُکائی کُش اِیت
اِشک کہ وھدے بہ کنتیں تبائی کُش اِیت
سمل ءِ ھالت ءَ سمل ءِ مُھبت ءَ
کَسّے سرپد نہ اِنت سمل ءِ آدت ءَ
سمل ءَ را کُش اِیت تی جتائی کُش اِیت
اِشک کہ وھدے بہ کنتیں تبائی کُش اِیت